open-index/open-wikipedia-markdown huggingface dataset:
Karakumkanalen

**Karakumkanalen** (også kalt Qaraqumkanalen, Kara Kum-kanalen og Garagumkanalen, russisk: Каракумский канал &ndash; *Karakumskij kanal*, turkmensk: *Garagum kanaly*) i Turkmenistan er verdens største kanal for irrigasjon og vannforsyning. 

Kanalen ble påbegynt i 1954 og fullført i 1988, og den er seilbar over store deler av lengden på 1375&nbsp;km. Den frakter over 13&nbsp;km³ vann pr år fra elva Amu-Darja og over Karakumørkenen i Turkmenistan. Kanalen åpnet opp enorme nye områder for jordbruk, spesielt til spesialisert dyrking av bomull, som ble sterkt promotert av Sovjetunionen. Den knytter også Asjkhabad til en stor vannkilde. Dessverre medfører kanalens primitive konstruksjon at nesten 50&nbsp;% av vannet forsvinner underveis, noe som har skapt innsjøer og dammer langs kanalen og forårsaket en stigning i grunnvannet som har medført en utstrakt salinisering av jordsmonnet. Kanalen er også en betydelig medvirkende faktor til miljøkatastrofen i Aralsjøen.

Dagens Karakumkanal var ikke det første store forsøket på å bringe vann fra Amu-Darja til Karakum. Tidlig på 1950-tallet ble byggingen av *Store Turkmenkanal* (russisk: Главный Туркменский канал &ndash; *Glavnyj Turkmenskij kanal*), som var ment å skulle starte mye lengre nord (nær Nukus, ikke langt fra Aralsjøen), og deretter løpe sørvestover mot Krasnovodsk. Kanalen skulle bruke rundt 25&nbsp;% av Amu-Darjas vann. Arbeidene ble innstilt etter Stalins død, og den nåværende ruten til Karakumkanalen ble i stedet valgt.

## Referanser


## Eksterne lenker
* Kart over Karakumkanalen - MSN Encarta
Bandeklosteret

**«Bandeklosteret»** er et kallenavn som oppsto etter den andre verdenskrig på Jonsvannsveien 46 i Trondheim.

Fra september 1943 hadde Sonderabteilung Lola, også kjent som «Rinnanbanden», tilhold i denne eneboligen som var rekvirert av tyskerne. Egentlig var «Bandeklosteret» bandens eget navn på et rom i kjelleren der det var innredet en bodega med bardisk. I dette lokalet ble det gjennomført grov mishandling og tortur av flere hundre nordmenn.

Mange ble tatt av dage, men Johan Moan var den eneste som klarte ved hjelp av ren viljekraft (etter å ha blitt mishandlet nærmest til døde) å flykte ut et vindu og over gjerdet til friheten.

Eiendommen i Jonsvannsveien 46 blir i dag brukt som vanlig privatbolig.

## Referanser


## Litteratur
*Asbjørn Øksendal: *Operasjon Oleander. Gestapo i Trondheim og Leksvikaffaeren 1942-44* Nordenfjeldske forlag (1968)

## Eksterne lenker
* NRK – Filmklipp om Bandeklosteret
* Kildenett - Bilde av Bandeklosteret
Pink Floyd: Live at Pompeii

***Pink Floyd: Live at Pompeii*** er en musikkdokumentar fra 1972 regissert av Adrian Maben. Dokumentaren består i all hovedsak av en konsert som det britiske rockebandet Pink Floyd fremførte i ruinene av et tomt, gammelt amfiteater i Pompeii i Italia.

Sangene «Echoes», «A Saucerful of Secrets» og «One of These Days» ble filmet i amfiteateret fra 4. til 7. oktober 1971, mens resten ble filmet i et studio i Paris med blåskjermbilde av Pompeiiframføringen i bakgrunnen. Opptakene fra Paris ble filmet sent i 1971 eller tidlig i 1972, og man kan se forskjellen fra Pompeii ved fraværet av Richard Wrights skjegg. Denne utgaven av filmen ble utgitt i september 1972 og finnes på den mye senere DVD-utgivelsen.

I august 1974 ble det gitt ut en annen versjon av filmen, som kombinerer den originale filmen med innspillinger av *[[The Dark Side of the Moon]]* ved Abbey Road Studios. Disse innspillingene ble faktisk iscenesatt for filmen siden dette albumet var ferdiginnspilt da disse klippene ble filmet i januar 1973, og bandet allerede holdt på med å mikse albumet. 

Under «One of These Days» ser man stort sett bare Nick Mason, siden filmene av resten av bandet forsvant. Under denne framføringen kan man se Mason mister en trommestikke, men han holder det gående med én hånd mens han henter en ny trommestikke gjemt ved seg.

Den originale utgivelsen varte i om lag en time og inneholdt bare konsertopptaket. Den andre utgaven hadde klipp fra den tilsynelatende innspillingen av albumet *[[The Dark Side of the Moon]]*, i tillegg til et intervju av bandet. Denne versjonen varte i om lag 80 minutter. En spesialutgave av og med regissøren kom i 2003 på DVD sammen med tilleggsmateriale, og varte i 92 minutter. 

## Originalt innhold
 
#«Echoes, Part 1»
#«Careful With that Axe, Eugene»
#«A Saucerful of Secrets»
#«One of these Days I'm Going to Cut You into Little Pieces»
#«Set the Controls for the Heart of the Sun»
#«Mademoiselle Nobs»
#«Echoes, Part 2»

## Regissørens versjon
#«Echoes, Part 1»
#«On the Run» (fra studio) 
#«Careful with That Axe, Eugene»
#«A Saucerful of Secrets»
#«Us and Them» (fra studio)
#«One of These Days»
#«Mademoiselle Nobs»
#«Brain Damage» (fra studio)
#«Set the Controls for the Heart of the Sun»
#«Echoes, Part 2»

## DVD–utgaven
DVD-utgaven fra 2002 inneholder den originale utgaven av filmen samt regissørens versjon. Ekstramateriale inkluderer kart over Pompeii og historie, sangtekster, fotogalleri og bilder av albumene.

Den ble den relansert i 4K i 2025 under tittelen *Pink Floyd at Pompeii – MCMLXXII*.

## Referanser


## Eksterne lenker
* 
*
Nettmåler

**Nettmåler** (*Eustroma reticulata*) er en sommerfugl i gruppen av de egentlige målere  (Geometridae). Den er funnet spredt over det meste av Europa og Sør-Norge, men er sjelden de fleste steder.

## Utseende
En nokså liten (vingespenn 20 – 25 mm), slank måler. Den kjennes lett på at forvingens mørke felter er delt opp av hvite striper som danner et nettaktig mønster. **Forvingen** er hvit, med grå eller brune felter ved roten, i et bredt tverrbånd rundt midten og langs ytterkanten. Alle de mørke feltene blir krysset av hvite streker. **Bakvingen** er grå. Larven er naken bortsett fra noen korte børster, grønn med to smale, hvite lengdestriper langs ryggen.

## Levevis
Larvene lever bare på springfrø (*Impatiens noli-tangere*), og arten finnes sjelden langt fra næringsplanten. Springfrø vokser i skog og på andre skyggefulle, fuktige steder. De voksne målerne flyr i juli – august.

## Utbredelse
Arten finnes over det meste av Europa og videre østover til Sakhalin (http://olegberlov.narod.ru/geom168.html). Den er sjelden de fleste steder og rødlistet i flere land. I Norge er den funnet på det sørlige Østlandet vest til Telemark og fra Hordaland til Sør-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eustroma reticulata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Stedskunst

**Stedskunst** (engelsk: *land art*, «stedbestemt kunst») er en kunstbevegelse som oppstod i USA i slutten av 1960-årene og begynnelsen av 1970-årene.

Det er en kunstform der naturen spiller en sentral rolle, enten i selve kunsten eller som kulisse.

## Referanser


## Eksterne lenker
* www.kunstinatur.no
* www.ut-21.no
* www.arinanature.org
* www.landart.net.org 
* Thomas Dreher: Land Art
* OBSART | Observatoire du Land Art
Taigabarmåler

**Taigabarmåler** (*Heterothera serraria* på latin) er en sommerfugl i gruppen av de egentlige målere  (Geometridae). Den er en østlig art knyttet til nordlige barskoger.

## Utseende
En middelsstor (vingespenn 25 – 30 mm), slank måler, hvit med grå til olivenbrune tverrbånd. Den hvite grunnfargen skiller den fra nærtbeslektede arter. **Forvingen**s grunnfarge er hvit, roten er brunlig med et smalt, hvitt tverrbånd. Midt i vingen er det et bredt tverrbånd som er grått til olivenbrunt langs kantene, hvitt i midten. Både inner- og ytterkanten er sterkt bølgete og båndet er ofte avbrutt ett eller to steder i den bakerste halvdelen. Det er omtrent dobbelt så bredt ved forkanten som ved bakkanten og har en oval, mørkebrun flekk nær forkanten. Utenfor tverrbåndet er den en rad av trekantede til halvmåneformete flekker. Vingens ytterkant er grå til olivenbrun. **Bakvingen** er silkeaktig hvit. Larven er naken, sannsynligvis grønn med lyse lengdestriper.

## Levevis
Larven lever på gran (*Picea abies*).

## Utbredelse
Taigabarmåleren er en nordøstlig art som stort sett følger taigaens utbredelse. Den forekommer i Skandinavia, Finland, Baltikum, Polen og Russland like øst til Stillehavet i øst-Sibir. Den er dessuten muligens funnet i Korea. I Norge følger den omtrent granas utbredelse, og finnes på Østlandet vestover til Aust-Agder, og i indre strøk av Trøndelag og Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site (bare første larvestadium)
Heterothera

* fjærbarmåler
* taigabarmåler
* *[[Heterothera taigana]]*

***Heterothera*** spp. er en slekt av sommerfugler som tilhører familien egentlige målere (Geometridae). De blir noen ganger regnet til slekten ''Thera'' eller delt opp i flere slekter (*Pinnathera*, *Viidaleppia*). Disse middelsstore, grå eller brune målerne har larver som lever på bartrær, og er utbredt i taiga-beltet i den nordlige Europa og Asia. I Norge forekommer artene fjærbarmåler og taigabarmåler.

## Systematisk inndeling / europeiske arter

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Larentiinae (eller Hydriomeninae), – 685 europeiske arter, inklusiv underarter (varianter).
******* Slekten *Heterothera* Inoue, 1943
******** fjærbarmåler, *[[Heterothera firmata]]* (Hübner, 1822)
******** taigabarmåler, *[[Heterothera serraria]]* (Lienig & Zeller, 1846)
******** *[[Heterothera taigana]]* (Djakonov, 1926)

## Litteratur
* Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) http://www.lepbarcoding.org/cl_geometridae.php
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Fauna Europaea, utbredelsesdatabase over europeiske dyr
Kortevarer

**Kortevarer** (etter tysk *Kurzwaren*) var opprinnelig en betegnelse på alle varer som ble solgt etter stykk- eller dusinpris, ikke som metervare eller etter vekt. Tradisjonelt har uttrykket blitt brukt om herreekviperings- og syvarer, slik som kammer, knapper, trådsneller, glidelåser og så videre. Kortevarer ble fram til varekjedenes inntog på 1960- og 70-tallet solgt i egne kortevareforretninger. Disse småvareslagene er i dag fordelt på syforretninger, parfymerier, frisører og leketøysforretninger med mer.

## Eksempler på kortevarer

* Notisbøker
* Glansbilder
* Postkort
* Sikkerhetsnåler
* Små leker
* Små sett med negleklipper, neglefil, saks og pinsett.
* Sakser
* Små sysett med knapper, nål og tråd, fingerbøl, sysaks og nålitreder
* Barberblader og etterbarberingsvann
* Parfyme
* Blyanter og fargestifter

## Se også

* Hvitevarer, samlebetegnelse for kjøkken- og husholdningsapparater 
* Brunevarer, elektriske lydanlegg, radio- og fjernsynsapparater og liknende
* Dagligvarer, mat og annet solgt i en kolonialforretning
* Isenkram, fellesbetegnelse for nyttegjenstander, verktøy, redskap, husgeråd og andre småvarer av metall
* Galanterivarer, gammel betegnelse på luksusvarer

## Referanser
Hammett-prisen

**Hammett-prisen**, på originalspråket **The Hammett Prize**, er en kriminallitterær pris som har blitt utstedt siden 1991. 

Prisen utdeles årlig av International Association of Crime Writers North American Branch (IACW/NA) for «en utmerket litterær prestasjon innen feltet krimforfatterskap, som demonstrert i en bok publisert på engelsk i USA eller Canada». Prisen har fått sitt navn etter krimforfatteren Dashiell Hammett, og ble første gang utdelt i 1991.

Vinnere av Hammett-prisen mottar Thin Man-statuetten. Den har fått navn etter Hammetts roman *The Thin Man* (1934) (norsk oversettelse *Den tynne mann* (1935)).

IACW/NA er en regional avdeling av Asociación Internacional de Escritores Policíacos. Søsterorganisasjonen Skandinaviska Kriminalsällskapet utdeler prisen Glassnøkkelen for tilsvarende kriminallitterære prestasjoner i Norden.

## Prisvinnere
*1991: Elmore Leonard for *Maximum Bob*
*1992: Alice Hoffman for *Turtle Moon*
*1993: James Crumley for *The Mexican Tree Druck*
*1994: James Lee Burke for *Dixie City Jam*
*1995: Mary Willis Walker for *Under the Bettle's Cellar*
*1996:  Martin Cruz Smith for *Rose*
*1997: William Deverell for *Trial of Passion*
*1998: William Hoffman for *Tidewater Blood*
*1999: Martin Cruz Smith for *Havana Bay*
*2000: Margaret Atwood for *The Blind Assassin*
*2001: Alan Furst for *Kingdom of Shadows*
*2002: Owen Parry for *Honor's Kingdom*
*2003: Carol Goodman for *The Seduction of Water*
*2004: Chuck Hogan for *Prince of Thieves*
*2005: Joseph Kanon for *Alibi*
*2006: Dan Fesperman for *The Prisoner of Guantánamo*
*2007: Gil Adamson for *The Outlander*
*2008: George Pelecanos for *The Turnaround*
*2009: Jedediah Berry for *The Manual of Detection: A Novel*
*2010: Olen Steinhauer for *The Nearest Exit*
*2011: James Sallis for *The Killer is Dying*
*2012: Howard Owen for *Oregon Hill*
*2013: Richard Lange for *Angel Baby*
*2014: Stephen King for *Mr. Mercedes*
*2015: Lisa Sandlin for *The Do-Right*
*2016: Domenic Stansberry for *The White Devil* 
*2017: Stephen Mack Jones for *August Snow* 
*2018: Lou Berny for *November Road* 
*2019: Jane Stanton Hitchcock for *Bluff* 

*2020: David Joy for *When These Mountains Burn* 

*2021: S. A. Cosby for *Razorblade Tears* 

*2022: Samantha Jayne Allen for *Pay Dirt Road* 
*2023: Colson Whitehead for *Crook Manifesto* 

## Referanser


## Eksterne lenker
* Prisens hjemmeside hos IACW/NA
Skogolivenmåler

**Skogolivenmåler** (*Colostygia olivata*) er en sommerfugl i gruppen av de egentlige målere  (Geometridae). Denne måleren finnes nord til Møre og Romsdal i Norge.

## Utseende
En middelsstor (vingespenn 23 – 26 mm), slank, grå måler med et varierende grønnskjær, noen ganger er fargen klart grønn. **Forvingen** er lyst grønnlig grå med flere, mer eller mindre tydelige, tverrlinjer. Midt i vingen er det et bredt, mørkere tverrbånd (grønnskjæret er vanligvis tydelig her). Dette båndet er dobbelt så bredt ved vingens forkant som ved bakkanten og har 2-3, oftest utydelige, mørkere striper. Båndets innerkant er uregelmessig, ytterkanten bølgete med en bred, dobbelt, gråhvit kantstripe. Vingens ytterkant er mer eller mindre grønnlig med tre små, mørke flekker, den midterste av disse større enn de andre to. **Bakvingen** er gråhvit. Larven er (i alle fall hos unge eksemplarer) rødlilla med korte, kraftige, butte, hvite børster.

## Levevis
Arten finnes både i skog og i åpne habitater. Larvene lever på maurer (*Galium* spp.). De voksne målerne flyr i juli – august.

## Utbredelse
Arten forekommer i Europa, bortsett fra de nordøstligste delene. I Norge er den funnet nord til Møre og Romsdal.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Sommerfugler i Norge ''Skogolivenmåler''
* Nettsiden ''Svenska Fjärilar'', med bildegalleri
* UK moths ''Colostygia olivata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site (unge larver)
Anne Sullivan Macy

**Anne Sullivan Macy** (født **Johanna Mansfield Sullivan** 14. april 1866, død 20. oktober 1936) var mest kjent for å undervise Helen Keller.

## Biografi
Anne Sullivan var født i Feeding Hills. Foreldrene hennes, Thomas Sullivan og Alice Clohessy dro fra Irland i 1847. Annes far lærte henne om irske tradisjoner og folklore. Annes mor led av tuberkulose, og døde da Anne bare var ni år. 

Da hun var ti år, måtte Anne flytte inn hos noen slektninger, som senere sendte henne og broren til Tewksbury Hospital. Anne tilbrakte mye tid med den yngste broren Jimmie, i håp om at de ikke ble skilt, men han døde noen måneder senere. 

Da Anne var tre år begynte hun å få problemer med synet, og fem år gammel fikk hun diagnosen trachoma, som er en bakterieinfeksjon i øyet, som kunne medføre blindhet. Som fjortenåring fikk Anne synet tilbake etter en operasjon.

I 2003 ble hun innvotert i National Women's Hall of Fame.

## Referanser




## Litteratur
*  

## Eksterne lenker
* 
* Chronology of Anne Sullivan's Life
* Annie Sullivan Biography
* Film about Helen Keller and Anne Sullivan
*
Frederik Wilmann

**Frederik Wilmann** (født 17. juli 1985) er en norsk syklist fra Viggja i Sør-Trøndelag. 

Han fikk en toårskontrakt ved det nederlandske profesjonelle kontinentallaget Skil-Shimano for 2010–2011. Han valgte å løse kontrakten etter sitt førte proffår fordi han ikke trivdes i laget.  

Wilmann tok bronse i NM i landeveisritt for senior i 2007, og gull i U23-klassen.

Han er sønn av tidligere toppsyklist Jostein Wilmann.

## Meritter

;2007
:Norgesmester på landevei (U23)
;2008
:Etappeseier i Tour de Bretagne
;2009
:Etappeseier i Tour Alsace 
:Mi-Août Bretonne sammenlagt
;2011
:Rogaland Grand Prix
:Grand Prix Norefjell
;2014
:Seier i Birkebeinerrittet

## Referanser


## Eksterne lenker
*
Dmitrij Barannik

**Dmitrij Petrovitsj Barannik** (russisk: Дмитрий Петрович Баранник; født 9. november 1963 i Leningrad) er en russisk fotballtrener og tidligere spiller. Barannik var forsvarsspiller og defensiv midtbanespiller, og spilte i Norge i flere år, blant annet var han kaptein på Strømsgodset.

Barannik spilte for Zenit Leningrad (1981–90), Mjølner (1991–94), Strømsgodset (1995–97) og Lyn (1998). Han ble sovjetisk seriemester med Zenit i 1984, og tapende cupfinalist med Strømsgodset i 1997.

Da Barannik ble hentet til Strømsgodset valgte trener Dag Vidar Kristoffersen å omskolere ham fra hans vante rolle på midtbanen til midtstopperplass hvor lagets direkte spillestil dro bedre nytte av hans gode plasseringsevne og presise venstrefot.

I 1998 ble Barannik trener ved fotballavdelingen ved Norges Toppidrettsgymnas, en jobb han kombinerte med spill i Lyn. I 2000 ble Barannik Lars Tjærnås' assistenttrener i L/F Hønefoss. Barannik gikk fra jobben sommeren 2001 på grunn av belastningene rundt klubbens trenerskrifte. Han begynte deretter som talentutvikler i Stabæk. Senere gikk han tilbake til NTG, før han i 2005 gikk til Lyn som spillerutvikler. Før 2007-sesongen ble Brannik trener i Asker. Barannik gikk senere i 2007 til den russiske klubben Lokomotiv Moskva der han ble sportslig utvikler. Han ble i Lokomotiv Moskva fram til 2009 og var også en periode visepresident i klubben.

## Referanser


## Eksterne lenker
* 
* Spillerprofil på Strømsgodsets offisielle hjemmeside
* Presentasjon på ''LynFotball.net'' (1998)
Nipetunnelen

**Nipetunnelen** er en 988 meter lang veitunnel på europavei 39 i Romarheimsdalen i Vestland. Tunnelen går mellom Gammlesæter og Nipetjørn i Alver kommune. Den ble åpnet 18. september 2008. Hovedentreprenør for tunnelen var Mesta.

Det går gjennomsnittlig 2000 kjøretøy gjennom tunnelen daglig.

## Trafikkutvikling
Årsdøgntrafikken i tunnelen siden år 2010.

## Se også
*Masfjordtunnelen
*Veitunneler i Norge

## Referanser


## Eksterne lenker
* [Statens vegvesen veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-7411,6776095,11/vegobjekt:200428257:58b02c:67)
Hans Joakim Furulund Skogvold

**Hans Joakim Furulund Skogvold** (født 16. juli 1984 på Hamar) er en norsk curlingspiller.

Han spiller for Hamar CK, men trener sammen med laget sitt på Bygdøy.

Høsten 2008 fikk han sitt første internasjonale mesterskap for Norge, da han representerte Norge i EM-Mixed sammen med André Alfsen, Gina Grøset, og Eli Skaslien.

## Referanser
Båndolivenmåler

**Båndolivenmåler** (*Colostygia turbata*) er en sommerfugl i gruppen av de egentlige målere  (Geometridae). Den er bare kjent fra Nord- og Øst-Finnmark i Norge.

## Utseende
En middelsstor (vingespenn 24 – 27 mm), slank, grå måler. Den kjennes lettest på bakvingenes mørke ytterkant. Hannen har fjærformede antenner. **Forvingen** er grå, ofte med litt grønnskjær, i midten med et bredt, litt mørkere tverrbånd (innerkanten av dette kan være noe diffus). Båndet er nesten dobbelt så bredt ved vingens forkant som ved bakkanten, i den fremre delen med en liten, oval, mørk flekk, ytterkanten er vinkelformet utbuktet i midten. Langs ytterkanten av det brede tverrbåndet går det et smalt, hvitt tverrbånd. **Bakvingen** er hvit, med mørkgrå ytterkant og en liten, mørk flekk nær fremkanten i vingens indre del. Larven er rødlilla, med noen korte, kraftige børster.

## Levevis
Arten lever på fuktige steder, og larvenes vertsplante er sannsynligvis myrmaure (*Galium palustre*).

## Utbredelse
Arten er funnet over store deler av Europa (mangler lengst i vest, på Balkan, Baltikum og sentrale Russland), i Altaj-området, på Kamtsjatka og i Canada. I Skandinavia er arten svært nordlig og er bare funnet i nordlige og østlige Finnmark og det nordligste Sverige.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site (ung larve)
IPU

**IPU** eller **Ipu** kan sikte til:

* Ipu, kommune i Brasil
* Ipu (instrument), perkusjons-musikkinstrument
* Den interparlamentariske union
* Invisible Pink Unicorn, religion
* Verdenspostforeningen, International Postal Union
4. divisjon fotball for menn (Østfold)

**4. divisjon i fotball for menn i Østfold** (også kjent som **Amedialigaen**) ligger under Østfold Fotballkrets, som betår av lag fra Østfold og Follo. Ligaen har fått navnet av sponsor Amedia.

## Lagene (2025)

## Sesonger

### [[4. divisjon fotball for menn 2025|2025]]

### [[4. divisjon fotball for menn 2024|2024]]

### [[4. divisjon fotball for menn 2023|2023]]

### [[4. divisjon fotball for menn 2022|2022]]

### [[4. divisjon fotball for menn 2021|2021]]

### [[4. divisjon fotball for menn 2020|2020]]

### [[4. divisjon fotball for menn 2019|2019]]

### [[4. divisjon fotball for menn 2018|2018]]

### [[4. divisjon fotball for menn 2017|2017]]

### [[4. divisjon fotball for menn 2016|2016]]

### [[4. divisjon fotball for menn 2015|2015]]

### [[4. divisjon fotball for menn 2014|2014]]

### [[4. divisjon fotball for menn 2013|2013]]

### [[4. divisjon fotball for menn 2012|2012]]

### [[4. divisjon fotball for menn 2011|2011]]

### [[4. divisjon fotball for menn 2010|2010]]

### [[4. divisjon fotball for menn 2009|2009]]

### [[4. divisjon fotball for menn 2008|2008]]

## Eksterne lenker
*
Kristendommen, den tiende landeplage

***Kristendommen – den tiende landeplage*** er et foredrag av Arnulf Øverland, holdt i Det Norske Studentersamfund i Oslo 21. januar 1933. Det ble publisert i essaysamlingen *Tre foredrag til offentlig forargelse* i 1933. Øverlands foredrag var en direkte respons på protestaksjonen mot teaterstykket *Guds grønne enger* av Marc Connelly, som var planlagt oppsatt på Nationaltheatret den vinteren. Foredraget handler, som tittelen sier, om kristendommen og den religiøse innflytelsen på samfunnet – Øverland var ikke direkte positiv til kirkens påvirkning gjennom flere tusen år av samfunnet;

Arnulf Øverland ble etter foredraget anklaget etter straffelovens §142 for blasfemi. Professor Ole Hallesby var sentral i saken, som endte med at Øverland, som ble forsvart av høyesterettsadvokat og senere høyesterettsjustitiarius Emil Stang, ble frikjent i lagmannsretten etter reglene om ytringsfrihet.

Den siste domfellelsen for blasfemi fant sted i 1912. Etter at Øverland ble frikjent for sine «tre foredrag til offentlig forargelse» i 1933, forble blasfemiparagrafen en «sovende» lovbestemmelse og ingen ble tiltalt etter den før den ble endelig opphevet i mai 2015.

## Referanser


## Eksterne lenker
*  Kristendommen – den tiende landeplage. Full tekst av foredrag holdt i Studentersamfundet i 1933.
* Bjørn Hansen: ''Tro og toleranse'' Kommentar hos NRK 6. februar 2006
Olivenmålere

* skogolivenmåler
* båndolivenmåler
* svartflekket olivenmåler

**Olivenmålere** (*Colostygia* spp.) er en slekt av sommerfugler som tilhører familien egentlige målere (Geometridae). De er middelsstore, grå til grønne, spraglete målere. Hannen har fjærformede antenner. Larvene er ofte rødlilla på farge og har en del korte, kraftige børster. Mange av artene har larver som lever på maurer (*Galium* spp.). Det er kjent hele 18 arter fra Europa, men bare tre av dem er funnet i Norge, skogolivenmåler, båndolivenmåler og svartflekket olivenmåler.

## Systematisk inndeling / europeiske arter

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Larentiinae (eller Hydriomeninae), – 685 europeiske arter, inklusiv underarter (varianter).
******* Slekten olivenmålere, *[[Colostygia]]* Hübner, 1825 – tre arter i Norge 
******** *[[Colostygia aptata]]* (Hübner, 1813) – forekommer i Sverige og Finland
******** *[[Colostygia aqueata]]* (Hübner, 1813)
******** *[[Colostygia austriacaria]]* (Herrich-Schäffer, 1852)
******** *[[Colostygia cyrnea]]* (Wehrli, 1925)
******** *[[Colostygia fitzi]]* (Schawerda, 1914)
******** *[[Colostygia hilariata]]* (Pinker, 1954)
******** *[[Colostygia kitschelti]]* (Rebel, 1934)
******** *[[Colostygia kollariaria]]* (Herrich-Schäffer, 1848)
******** *[[Colostygia laetaria]]* (de la harpe, 1853)
******** *[[Colostygia multistrigaria]]* (Haworth, 1809)
******** skogolivenmåler, *[[Colostygia olivata]]* (Denis & Schiffermüller, 1775)
******** svartflekket olivenmåler, *[[Colostygia pectinataria]]* (Knoch, 1781) 
******** *[[Colostygia puengeleri]]* (Stertz, 1902)
******** *[[Colostygia sericeata]]* (Schwingenschuss, 1926)
******** *[[Colostygia stilpna]]* (Prout, 1914)
******** *[[Colostygia tempestaria]]* (Herrich-Schäffer, 1857)
******** båndolivenmåler, *Colostygia turbata* (Hübner, 1799)
******** *[[Colostygia wolfschlegerae]]* (Pinker, 1953)

## Litteratur
* Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) http://www.lepbarcoding.org/cl_geometridae.php
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Fauna Europaea, utbredelsesdatabase over europeiske dyr.
Dawa

**Dawa** kan være:

* Da'wa &ndash; den muslimske religiøse konversjonsoppfordringen 
* Dawa (Panjin) &ndash; et fylke i byprefekturet Panjin i Liaoning-provinsen i Folkerepublikken Kina
* Dawa (elv) &ndash; ei elv i Etiopia
Da’wa

***Da'wa*** (arabisk : دَعْوة ) betegner en religiøs konversjonsoppfordring som anbefales av en del muslimske sekter for å spre av deres budskap. Ordet, som også kan sikte til andre situasjoner, betyr «rop» eller «oppfordring».

## Referanser


## Eksterne lenker
*  Learn Religions, The Meaning of Da'wah in Islam
Dawa (Panjin)

**Dawa** (kinesisk: 大洼县; pinyin: * Dàwā Xiàn*) er et fylke i provinsen Liaoning i Folkerepublikken Kina. Det er del av byprefekturet Panjin.

I 1999 var folketallet på  innbyggere.

## Administrative enheter
**Storkommuner:**
*Dawa (大洼镇), Tianzhuangtai (田庄台镇), Yushu (榆树镇), Tianjia (田家镇), Xinkai (新开镇), Erjiegou (二界沟镇), Dongfeng (东风镇), Xi'an (西安镇), Qingshui (清水镇), Xinli (新立镇), Xinxing (新兴镇);
**Kommuner:**
*Zhaoquanhe (赵圈河乡), Wangjia (王家乡), Tangjia (唐家乡), Ping'an (平安乡);
*Liaobin utviklingssone (辽滨开发区).

## Referanser


## Eksterne lenker
* Infoside
Steinar Nickelsen

**Steinar Sønk Nickelsen** (født 5. oktober 1978 i Oslo) er en norsk jazzmusiker (hammondorgel og piano) fra Bærum, kjent fra flere utgivelser og besetninger.

Han ble kjent etter utnevnelsen til Årets unge jazzmusiker (Moldejazz, 2002) som medlem i Solid!.
I hovedstaden spilte han i trio med
Pål Thowsen og Jon Eberson (plate 2002).
Deretter studerte han ved Jazzlinja (NTNU) og tok del i Trondheim Jazzorkester og
opptakene med Pat Metheny.  Han studerte deretter ved 
Musikkhøgskolen i Oslo, IACP i Paris og kirkemusikkutdanninga i Trondheim.

Videre var han i bandet Jupiter med Håvard Stubø og Magnus Forsberg som ga ut flere plater.
I  Peloton spilte han med Petter Vågan gitar,
Erik Nylander trommer, Hallvard Godal saksofon og Karl Strømme trompet.
Ellers var han i mindre besetninger ledet av Jacob Holm og Mats Thorsen.
Han flyttet til København (2004) for studier ved rytmekonservatoriet,
der han i dag blant annet
leder **Nickelsen trio** med Ari Hoenig trommer og Lage Lund gitar.
Han figurerer også i New York Citys musikkmiljø.
Han har nylig spilt i trioen *Excess luggage* Vigleik Storaas piano og Håkon Mjåset Johansen trommer (plate 2008),
samt trio med Nils-Olav Johansen gitar og Truls Rønning trommer.

I dag er han bosatt i Shanghai.

## Utgivelser
* Nickelsen trio, *Mis en bouteille à New York* (2007)

## Referanser
Biston

* bjørkelurvemåler (*[[Biston betularia]]*)
* eikelurvemåler (*[[Biston strataria]]*)

***Biston*** er en slekt av de egentlige målere (Geometridae) som tilhører underfamilien Ennominae. Disse store, kraftige målerne med lange og smale vinger kan variere en god del i fargen. Larvene lever på busker og løvtrær.

## Systematisk inndeling / europeiske arter

* sommerfugler (Lepidoptera)
** gruppen **[[Heteroneura]]** 
*** gruppen **[[storsommerfugler]]**
**** gruppen / overfamilie **[[målere]]**  (Geometroidea) 
***** familien **[[egentlige målere]]**  (Geometridae) 
****** underfamilien Ennominae, – 561 europeiske arter, 76 er funnet i Norge.
******* Slekten ***Biston*** Leach, 1815
******** *[[Biston achyra]]* Wehrli, 1936
******** Bjørkelurvemåler, *[[Biston betularia]]* (Linnaeus, 1758)
******** Eikelurvemåler, *[[Biston strataria]]* (Hufnagel, 1767)

## Litteratur
* Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) http://www.lepbarcoding.org/cl_geometridae.php
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Fauna Europaea, utbredelsesdatabase over europeiske dyr. http://www.faunaeur.org/
Josef Čada

**Josef Čada** (født 30. mars 1881 i Praha, død 1. desember 1959 samme sted) var en turner fra Böhmen, i dagens Tsjekkia.

Han deltok i sommer-OL 1908 i London, og i Sommer-OL 1920 i Antwerpen, med hhv. 25.-plass i mangekamp og fjerdeplass i lagkonkurransen. I 1920 var han 39 år gammel, og var lagets eldste deltaker. 

Han har også deltatt i mange VM, med gull fra både 1907, 1911 og 1913. I 1913 kom han på sjetteplass sammenlagt.  

## Referanser


## Eksterne lenker
*
Svømming under Sommer-OL 2008 – 200 meter ryggsvømming kvinner

Svømmeøvelsen **200 meter ryggsvømming damer** ved  Sommer-OL 2008 fant sted mellom 14. og 16. august i Beijing nasjonale vannsportsenter. 

Det ble avholdt fem innledende heat med inntil et maksimum antall deltagere på åtte. Plasseringene som blir oppnådd i de enkelte heatene hadde ikke direkte betydningen, bare utøverne med de seksten beste tidene gikk videre til semifinalene. De to semifinaleheatene som ble avholdt bestod av åtte svømmere.  Svømmerne med de åtte raskeste tidene igjen gikk til finalen.
 
Kvalifikasjonskravene for øvelsen var 2.12,73 sekunder (A-krav) og 2.17,40 sekunder (B-krav). De nasjonale olympiske komiteene med to eller flere svømmere som tilfredsstilte kunne stille med inntil to av svømmerne, ellers kunne de stille med en svømmer som hadde oppnådd B-kravet.

Norge var ikke representert i denne øvelsen.

## Medaljevinnere

## Rekorder
Før konkurransen var verdens- og olympisk rekord som følger:

Følgende olympisk rekord ble satt under konkurransen:

## Resultater

### Heat

### Semifinaler

#### Semifinale 1

#### Semifinale 2

### Finale
Mestringstro

**Mestringstro** (engelsk: *self-efficacy*) er et begrep innen psykologi for «troen på at man er kapabel til å kontrollere ens egen utføring av en bestemt oppgave».
Mestringstro er senere blitt fanget opp i forskjellige psykologiske teorier, men er i utgangspunktet et nøkkelbegrep i Albert Banduras sosial-kognitive teori.

Mestringstro skiller seg fra selvtillit, som går på menneskers egenverdi og syn på seg selv.

## Mestringstros påvirkning på mennesker
Mestringstro er brukt i mange sammenhenger i psykologi, og det finnes mange teorier der mestringstro hevdes å spille inn i menneskets hverdag. Motivasjon, tankemønstre, kognitive  prosesser, handlingsvalg og synet på kontroll over egen fremtid og hverdag er sentrale områder.

Sosial-kognitiv teori mener mestringstro er en kognitiv mekanisme for stressreaksjonen kroppen opplever i utføringen av en oppgave. Det er videre laget teorier om hvordan dette kan påvirke utføringen av oppgaver. Stajkovic og Luthans fant i sin metastudie fra 1998 en sammenheng mellom mestringstro og arbeidsrelatert evne (engelsk: *performance*). Der høyere mestringstro ga utslag i bedre arbeidsevne. 

### Mestringstro og adferdsendring
Mestringstros effekter på motivasjon og tankemønstre har ført til at det har blitt tatt opp i adfersendringsteorier. Eksempler er Marlatts kognitive atferdsmodell, nulltoleranseantagelsen og den transteoretiske modellen. Mestringstro er også sentralt i modelleringsteorien om læring.

## Referanser


## Litteratur
*Taylor, S. E. (2008), *Health Psychology* , 7th edition, London: McGraw-Hill. ISBN 9780071283601
Alfalinolensyre

**Alfalinolinsyre** (ALA) er en omega-3-fettsyre som hentes fra vegetabilske kilder, spesielt grønne planter via valnøtt- gresskarfrø-, raps-, linfrø- samt soyaolje. Disse vegetabilske omega-3-fettsyrene er kortere enn de marine fettsyrene, EPA og DHA.

ALA fra vegetabilsk omega-3 har ikke de samme dokumenterte helseeffektene som mange andre omega-3-fettsyrer.
Annie (musikal)

***Annie*** er en amerikansk musikal fra 1977 med musikk av Charles Strouse, tekst av Thomas Meehan og sangtekster av Martin Charnin. Den bygger på tegneserien *[[Little Orphan Annie]]* av Harold Gray, som begynte i 1924. Det handler om en liten foreldreløs jente i 1930-tallets USA under depresjonen. Annie forsøker å flykte fra barnehjemmet der den slemme bestyreren Miss Hannigan råder grunnen. Den lille jenta får etter hvert drømmen oppfylt; hun blir adoptert av den aldrende millionæren Oliver Warbucks, som er streng og uvant med barn, men viser seg å ha et hjerte av gull.

## Premieren på Broadway
Musikalen hadde premiere på Alvin Theatre (nå Neil Simon Theatre) på Broadway den 21. april 1977 med Andrea McArdle i tittelrollen og Reid Shelton som Warbucks. Den vant syv Tony-priser, blant annet for årets beste musikal. På Broadway gikk den  ganger.

## Sangnummeret «Tomorrow»
Den mest kjente sangen fra musikalen er «Tomorrow», som handler om å tro på at morgendagen kan bli en fantastisk dag selv om dagen i dag er grå og trist.

## Filmversjoner

### [[Annie (1982)|''Annie'' (1982)]]
Den første filmatiseringen av stykket ble regissert av John Huston. Filmen hadde premiere i 1982, med Aileen Quinn som Annie, Albert Finney som Warbucks og Carol Burnett som barnhjemsbestyreren Miss Hannigan.

### ''Annie'' (1999)
I 1999 kom en nyinnspilling av filmen for TV, med Alicia Morton som Annie, Victor Garber som Warbucks og Kathy Bates som Miss Hannigan.

### ''Annie'' (2014)
I 2014 kom en modernisert utgave av Annie, med Quvenzhané Wallis som Annie, Jamie Foxx som Warbucks og Cameron Diaz som Miss Hannigan. I Norge hadde denne filmversjonen premiere i mars 2015. En del av de opprinnelige melodiene og temaene er også med i filmen fra 2014, men handlingen er lagt i samtidens New York. Det var også gjort andre endringer i musikalens sanger og handling.

## Eksterne lenker
* *[https://sceneweb.no/nb/artwork/30755/Annie Annie]*
Green Resources

**Green Resources AS** er et norsk aksjeselskap som ble stiftet i 1995, og driver innenfor treplanting, handel med karbonkvoter, treprodukter og fornybar energi i Afrika.

Selskapet hadde i 2011 flere enn  ansatte. Det har en målsetting om å bli den ledende leverandøren av klimakvoter fra Afrika. Finansdepartementet har inngått kontrakt om å kjøpe i underkant av 400 000 klimakvoter fra Green Resources' skogprosjekt i Idete, Tanzania.

Green Resources AS har i flere år drevet storstilt treplanting i flere afrikanske land. Selskapet drev tidligere kun med tradisjonell skogindustri i Afrika, men i 2007, etter avtale med den norske regjering, begynte man også å satse på handel med klimakvoter. De hurtigvoksende treplantasjene binder CO2 fra atmosfæren, og danner dermed grunnlaget for salg av klimakvoter. Når det gjelder inntektene fra karbonhandelen hevder selskapet at de i sin helhet vil bli reinvestert i de land hvor de er generert, samtidig som 10 % av inntektene vil bli øremerket til samfunnsmessige (ikke-kommersielle) utviklingstiltak.

Green Resources AS disponerer i 2011 ca. 300 000 hektar (3 000 kvadratkilometer) landområder som kan beplantes, fordelt i Uganda, Tanzania, Mosambik og Sudan. De områdene som i 2011 er beplantet av selskapet utgjør ca. 20 000 hektar (200 kvadratkilometer).

Green Resources AS arbeider med å få godkjennelse også under FNs såkalte «grønne utviklingsmekanisme». Formålet med denne utviklingsmekanismen er dels å hjelpe u-land til en mer bærekraftig utvikling, dels å gjøre det mulig for industriland å oppfylle sine utslippforpliktelser på en kostnadseffektiv måte gjennom utslippsreduserende prosjekt i utviklingsland. 

Green Resources AS ble 17. Juli 2009, godkjent under "Voluntary Carbon Standard (VCS)" til å redusere klimagasser fra landbruk, skogbruk og arealanvendelse (AFOLU). Grunnleggerne av VCS er The Climate Group, the International Emissions Trading Association (IETA) og the World Business Council for Sustainable Development. Klimasertifikatene er godkjent av det tyske selskapet TÜV SÜD, på oppdrag for det Tanzania-registrerte selskapet Green Resources Limited. 

Green Resources har flere enn 70 aksjonærer. Kjell Inge Røkke, Tom Vidar Rygh, Erik Bøhler samt shippingarvingen Petter Preben Wilhelmsen er blant aksjonærene i Green Resources as. I alt har det pr. 2010 blitt investert ca. 600 millioner kroner (USD 100 Million) i selskapet.

Styret i 2011 består av Juha Niemelä(styreleder), Tom Vidar Rygh (nestleder), Mads Asprem, Erik Bøhler, Liane Gaumont Luke, Odd Ivar Lovhaugen, Mutuma Marangu og Kristoffer Olsen.

## Daglig ledelse 2011

*Mads Asprem, CEO/ Managing Director (direktør)
*Jannicke Koch-Hagen, Finance Director
*Olav Bjella, Resource Director
*Arlito Cuco, MD Mozambique Plantations
*Isaac Kapalaga, MD Uganda Plantations
*Roselyne Mariki, Energy and Environmental Director
*Mwaniki Ngibuini, MD Tanzania Plantations
*Aadu Polli, Industrial Director
*Susan Pring, Human Resources Director

## Referanser


## Eksterne lenker
*
De Sorte Faars Ridderskab

**De Sorte Faars Ridderskab** (**DSFRS**) er Studentersamfundet i Trondhjems belønning for særlige og utmerkede fortjenester, dannet 8. april 1916. Ordenens latinske navn er *Ordo Equester Owium Nigrarum*. 

Ordenspromosjonen foregår på et festmøte i Studentersamfundet. Det hele fremføres i en seremoni der ridderutnevnelsen står i fokus. Andre elementer er Cantzleren sin Faartale, som beskriver tilstanden i Værdalen og hva som har skjedd siden forrige promosjon. Etter at ideen om «det sorte får» i 1916 ble lansert av Asbjørn Lindboe, har det ledet Trondheimsstudentene til oppdagelsen av en hel oppdiktet verden. 
## Historikk
De Sorte Faars Ridderskab ble dannet for at Studentersamfundet i Trondhjem skulle ha en orden på linje med Det Norske Studentersamfunds, i Oslo. Man ønsket å knytte til seg byens formuende personer og å hedre de medlemmene som hadde gjort en spesiell innsats for Huset. Det ble arrangert ordenspromosjoner hvert fjerde år slik at alle kull kunne få med seg minst ett møte. Møtene var preget av satire og ironi, etter beste akademiske tradisjon, bakt inn i ritualer og dertil egnet terminologi. 

Blant stifterne og medlemmene i DSFRS finner vi Edgar Bonsak Schieldrop og Åge Falck-Ytter.

Daværende kronprins Olav stilte den 9. juni 1945 på *Minnefest for 7. juni 1905-1940-1945* i Studentersamfundet i Trondhjem og gikk på talerstolen i militær uniform med kun én utmerkelse; kommandørmedaljen for *De Sorte Faars Ridderskab*. Senere har også Kong Harald, og Kronprins Haakon blitt riddere av ordenen. 

## Andre studentordener i Norge
* Hans Majestet Grisen – Det Norske Studentersamfund (Oslo)
* Hans Majestet Pinnsvinet – Studentersamfunnet i Bergen
* Hans Hovenhet Hestehoven – Studentsamfunnet i Ås

## Referanser


## Litteratur

* 
* 

## Eksterne lenker

* De Sorte Faars Ridderskabs hjemmeside
Egil Kolstø

**Egil Kolstø** (født 1941) er en norsk film- og tv-regissør.

Kolstø ble ansatt i NRK i starten av 1960-årene og ble etterhvert tilknyttet Fjernsynsteatret. Her hadde blant annet regi på ''Lek'' (1966), Solveig Christovs *[[Veversken]]* (1968), Anders Byes *[[Alltid noe trist og deprimerende]]* (1970), og *[[Bydelen som ikke vil dø]]* (1975). Sistnevnte etter manus av ham selv i samarbeid med Jan Carlsen og Hans Magnus Ystgaard. 

Kolstø debuterte som filmregissør med *[[Elsk... din næste]]* (1967), en dansk/vesttysk-produsert erotisk komedie. Han medvirket også på episodefilmen *[[Dager fra 1000 år]]* (1970) med segmentet "Hvis du bærer på hjertesorg". Hans egentlige spillefilmdebut kom i 1980 med *[[Arme syndige menneske]]*, en mørk og illusjonsløs historie om en journalist og periodedrankers nedtur i København. I *[[Galskap!]]*, fra 1985, skildrer han mor og datter som tar et oppgjør med sin borgerlige bakgrunn. I 1988 kom han med *[[Fengslende dager for Christina Berg]]*, som skildrer tre kvinner i fengsel. Filmen var hans siste og viste hans evner som personinstruktør.

Han har også skrevet manus til et par filmer, og var klipper på Sverre Udnæs dramafilm *[[Øyeblikket]]* fra 1977.

## Referanser


## Eksterne lenker
*
Odd Claus

**Odd Claus** (født 4. juli 1930 i Oslo, død 16. september 2020) var en norsk forfatter. Han hadde tyske foreldre og vokste opp på Høyenhall i Oslo.

## Deportasjon til Tyskland
I 1944 ble 14 år gamle Odd Claus sammen med sin 16 år gamle søster Erica tvangssendt til byen Weinböhla, rett utenfor Dresden, Tyskland av okkupasjonsmyndighetene. 19. september måtte de to tenåringene melde seg på Akershus festning, der de var innkvartert i noen dager, til de ble satt på toget til Moss, hvor MS «Monte Rosa» tok dem om bord. Selv om skipet var overmalt med Røde Kors-merker, fulgte det med transporten tyske soldater som verken var syke eller sårede, men bare skulle hjem på permisjon. Med på transporten var også småbarnsmødre som ikke snakket tysk, men trolig hadde fått barn med tyske soldater (lebensborn). I femtiden om morgenen etter avreisen fra Moss ble passasjerene vekket av et voldsomt brak, og det brøt ut panikk. Men skipet klarte seg, og Odd Claus fikk etter krigen høre at dette var resultatet av Max Manus' sabotasjeaksjon.

## Etter krigen
Etter krigens slutt var det ingen lett sak å ta seg fra sovjetisk sektor til amerikansk sektor og videre hjem til Norge. Odd Claus og søsteren oppholdt seg i forskjellige oppsamlingsleirer innen de endelig kom hjem til Norge i 1946. Han utdannet seg som ingeniør 1954&ndash;1956.

Claus etablerte eget firma i 1990, Miljøvernprodukter. I 2008 utgav han boken *Vitne til krig – En norsk gutts opplevelser i Tyskland 1944&ndash;1946* (Cappelen Damm). Det var hans hustru som oppfordret ham til å skrive en bok om denne opplevelsen. 

## Litteratur
* Odd Claus: *Vitne til krig* , forlaget Cappelen Damm, Oslo 2008, ISBN 978-82-04-14289-4
Convergencia

**Convergencia** (**Convergencia por la Democracia** frem til 2002) er et politisk parti i Mexico. Partiet ble stiftet i 1999.

## Partiledere
*(1999–2006): Dante Delgado Rannauro
*(2006 – ): Luis Maldonado Venegas

## Presidentkandidater
*(2000): Cuauhtémoc Cárdenas Solórzano
*(2006): Andrés Manuel López Obrador

## Referanser


## Eksterne lenker
*